En middelsstor (22-37 millimeter) og bred, blank, brunrød hjortebille. Hannens kjever er noe lengre enn hodet, slanke med spredte tenner langs innerkanten. Sett fra siden er kjevene oppoverbøyde. Pronotum er avrundet, stort og bredt, noe innsnevret bakerst. Dekkvingene er nokså jevnbrede, litt innsunkne på sidene foran, lyst rødbrune med litt mørkere søm. Beina er brunsvarte.